Aukštelkė

Apie kaimą Bubių seniūnijoje žr. Aukštelkė (Bubiai).

Aukštelkė – kaimas Šiaulių rajono savivaldybėje, 9 km į pietvakarius nuo Šiaulių centro, prie kelio į Kelmę. Seniūnaitijos centras. Yra Šv. Antano Paduviečio bažnyčia (pastatyta 1932 m.), Aukštelkės pagrindinė mokykla, biblioteka, Aukštelkės pensionatas, paštas (LT-80013).

 Istorija 

Dvaras minimas nuo 1795 m. Aukštelkės vardas kildinamas iš žodžių „aukštas“ ir „elka“ arba „alka“ – susirinkimas, šventa vieta, žinyčia. Pakalnėje tekantis upeliukas vadinamas Šventupiu. Ten, kur dabar išsidriekusi Aukštelkė, buvo dirbamos žemės laukai. Tik 1962 m. tuometinio mokyklos direktoriaus Prano Dargužo ir „Auksinės varpos“ kolūkio pirmininko Juozo Norkevičiaus rūpesčiu Aukštelkėje buvo skirti pirmieji sklypai individualių namų statyboms.

1944 m. įsteigta pradinė mokykla, nuo 1953 m. septynmetė, aštuonmetė, devynmetė, nuo 1992 m. pagrindinė mokykla. Dabar Aukštelkėje yra 26 gatvės, ypač gyvenvietė išaugo pastaraisiais metais, kai išsiplėtė individualių namų statyba.

 Gyventojai 

 Žymūs žmonės 
 Vladas Požėla, kunigas
 Darius Krištaponis, gydytojas

 Galerija 

 Šaltiniai 

 Nuorodos 
 Aukštelkės nuotraukos 
 Aukštelkės mokykla – http://aukstelke.lt 

Kategorija:Šiaulių rajono savivaldybės gyvenvietės